text: Skráin – Dansifelagið í Havn
text: #000002
text: Egil Bakka 1977: føroysk dansispøl • føroyskur dansur
text: #000004
text: Føstulávintsvikuskifti vitjaði Klaksvíkar Dansifelag á Viðareiði.
text: #000008
text: Hetta er triðja árið á rað, at Klaksvíkar Dansifelag hevur gjørt hesa útferð, og eydnaðist túrurin stak væl. Veðrið var av tí fagrasta. Kalt, men stilt og turt. Dansifelagið hevði bílagt Hotel Norð, og áttu vit hotellið fyri okkum sjálvi. Vit vóru gott 30 luttakarar.
text: #000009
text: Vit møttust á Hotellinum kl. 15:00 leygardagin. Avgreiddu formligu viðurskiftini og fingu okkum ein kaffimunn, áðrenn vit fóru ein gongutúr í bygdini. Vit høvdu eina avtalu við Róa Absalonsen, bónda, um at vitja hansara fjós kl. 16:00. Rói tók væl ímóti og greiddi meistarliga frá virkseminum í einum stórum nýmótans fjósi við yvir 100 mjólkineytum. Áðrenn vit fóru av fjósinum, fóru vit upp á gólv og kvóðu veðratáttin.
text: #000010
text: Heimaftur komin á hotellið fóru vit at sláa tunnu. Tunnan var so passaliga styrkt, og tá klokkan var 19:00 slóð Karl Høgnesen køttin niður og gjørdist kattakongur 2023.
text: #000011
text: Síðani varð farið til borðs. Hotellkokkurin borðreiddi við góðum trírættaðum døgurða. Sangur, hugni, talur og spæl var undir borðhaldinum, sum var avbera gott.
text: #000012
text: Klokkan 22:00 fóru vit uppá gólv. Á Viðareiði hava uml. 10 ungfólk javnan dansað í vetur. Serliga hava tey lagt seg eftir at dansa dansispøl. Tey komu at dansa saman við okkum fram til kl. 0:30. Vit dansaðu dansispøl og kvóðu vísur og kvæði av tí lættara endanum. Vit endaðu við at telja jólini. Vit kvóðu Santa Simeon og mær gav Santa Mortan. Náttin helt á við dansi, sangi, práti og tónleiki.
text: #000013
text: Sunnudagin stóð morgunmatur fyri okkum kl. 9:00.
text: #000014
text: Tá morgunmaturin var etin, fóru flestu okkara í kirkju á Viðareiði, har Hanus á Gørðum prædikaði. Klokkan nærkaðist 14:00, tá vit settu leiðina aftur móti Klaksvíkini eftir ein frálíkan túr. Slíkir túrar hava nógv at siga fyri samanhaldið í einum dansifelagi.
text: #000015